Oʻzbekiston Respublikasi Prezidentining “1941 — 1945-yillardagi urush va mehnat fronti faxriylarini ijtimoiy qoʻllab-quvvatlashni yanada kuchaytirish chora-tadbirlari toʻgʻrisida” 2014-yil 13-oktabrdagi PF-4658-son Farmonini amalga oshirish chora-tadbirlari haqida
(decree, 2026-02-05)

Oʻzbekiston Respublikasi Prezidentining “1941 — 1945-yillardagi urush va mehnat fronti faxriylarini ijtimoiy qoʻllab-quvvatlashni yanada kuchaytirish chora-tadbirlari toʻgʻrisida” 2014-yil 13-oktabrdagi PF-4658-son Farmoniga muvofiq, tibbiy xizmat koʻrsatish darajasini va sifatini oshirish hamda sanatoriyda sogʻlomlashtirish hisobiga urush va mehnat fronti faxriylarining salomatligini mustahkamlash uchun qulay shart-sharoitlar yaratish maqsadida Vazirlar Mahkamasi qaror qiladi: 1. Quyidagilar: 1941 — 1945-yillardagi urush va mehnat fronti faxriylarini (keyingi oʻrinlarda urush va mehnat fronti faxriylari deb ataladi)Oʻzbekiston Respublikasi Prezidenti huzuridagi Ijtimoiy himoya milliy agentligiga, Oʻzbekiston Kasaba uyushmalari Federatsiyasi Kengashiga hamda davlat va xoʻjalik boshqaruvi organlariga qarashli sanatoriy-sogʻlomlashtirish muassasalarida sogʻlomlashtirish tartibi toʻgʻrisidagi Nizom 1-ilovaga muvofiq; urush va mehnat fronti faxriylarini Oʻzbekiston Respublikasi Prezidenti huzuridagi Ijtimoiy himoya milliy agentligiga, Oʻzbekiston Kasaba uyushmalari Federatsiyasi Kengashiga hamda davlat va xoʻjalik boshqaruvi organlariga qarashli sanatoriy-sogʻlomlashtirish muassasalarida sogʻlomlashtirish sxemasi 2-ilovaga muvofiq tasdiqlansin. 2. Oʻzbekiston Respublikasi Mehnat va aholini ijtimoiy muhofaza qilish vazirligi: Nogironlarni sogʻlomlashtirish va protezlash milliy markazi tuzilmasida xodimlarining soni 4 nafardan iborat boʻlgan Urush va mehnat fronti faxriylarini sanatoriylarda sogʻlomlashtirishni tashkil etish boʻlinmasi tashkil qilsin; oʻn kun muddatda urush va mehnat fronti faxriylarini sanatoriylarda sogʻlomlashtirishni tashkil etish boʻlinmasi toʻgʻrisida nizomni tasdiqlasin, unda xodimlarga budjetdan tashqari jamgʻarma mablagʻlari hisobiga lavozim maoshining 50 foizigacha miqdorda ustama belgilashni nazarda tutsin. 3. Oʻzbekiston Respublikasi Sogʻliqni saqlash vazirligi 2014-yil 30-dekabrgacha boʻlgan muddatda barcha urush va mehnat fronti faxriylari yashash joyidagi sogʻliqni saqlash muassasalarida dispanserizatsiyadan oʻtkazilishini taʼminlasin, uning natijalariga koʻra har bir urush va mehnat fronti faxriysiga sanatoriyda sogʻlomlashtirishning tavsiya etilgan yoʻnalishini koʻrsatgan holda sanatoriy-kurort kartasi ochsin. 4. Oʻzbekiston Respublikasi Mehnat va aholini ijtimoiy muhofaza qilish vazirligi Sogʻliqni saqlash vazirligi va “Nuroniy” jamgʻarmasi bilan birgalikda: 2015-yil 20-yanvargacha boʻlgan muddatda — urush va mehnat fronti faxriylarini 2015-yilda sanatoriylarda sogʻlomlashtirishga yoʻllanmalar ajratish uchun ularning roʻyxatlari shakllantirish ishlari tashkil etilishini; 2015-yil 1-fevralgacha boʻlgan muddatda — Oʻzbekiston Respublikasi Vazirlar Mahkamasiga 2015-yilda yoʻllanmalarni taqsimlash rejasining, har bir sanatoriyda urush va mehnat fronti faxriylarini sogʻlomlashtirish uchun har bir oyda ajratilgan yoʻllanmalar sonini koʻrsatgan holda ishlab chiqilishini va tasdiqlashga taqdim etilishini; 2015-yil 15-fevralgacha boʻlgan muddatda — Oʻzbekiston Respublikasi Moliya vazirligi tomonidan belgilangan cheklangan sutkalik xarajatlarni hisobga olgan holda, Oʻzbekiston Kasaba uyushmalari Federatsiyasi Kengashining Sanatoriya-kurortlar boshqarmasi, davlat va xoʻjalik boshqaruvi organlari sanatoriylari bilan 2015-yilda urush va mehnat fronti faxriylarini sogʻlomlashtirish yuzasidan shartnomalar tuzilishini; 2015-yil 1-martdan boshlab — urush va mehnat fronti faxriylariga 2015-yil uchun sogʻlomlashtirishga yoʻllanmalar berilishini taʼminlasin. 6. Oʻzbekiston Respublikasi Mehnat va aholini ijtimoiy muhofaza qilish vazirligi manfaatdor vazirliklar va idoralar bilan birgalikda bir oy muddatda oʻzlarining normativ-huquqiy hujjatlarini ushbu qarorga muvofiqlashtirsin 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. Ushbu Nizom Oʻzbekiston Respublikasi Prezidentining “1941 — 1945-yillardagi urush va mehnat fronti faxriylarini ijtimoiy qoʻllab-quvvatlashni yanada kuchaytirish chora-tadbirlari toʻgʻrisida” 2014-yil 13-oktabrdagi PF-4658-son Farmoniga muvofiq 1941 — 1945-yillardagi urush va mehnat fronti faxriylarini (keyingi oʻrinlarda urush va mehnat fronti faxriylari deb ataladi) sanatoriy-sogʻlomlashtirish muassasalariga (keyingi oʻrinlarda sanatoriylar deb ataladi) yuborish tartibini, shuningdek ularni sogʻlomlashtirish shart-sharoitlarini, muddatlarini va davomiyligini, yoʻllanmalar qiymatini Oʻzbekiston Respublikasi Davlat budjeti mablagʻlari hisobiga toʻlash tartibini belgilaydi. 2. Urush va mehnat fronti faxriylari oʻzlari uchun maqbul muddatlarda yiliga bir marta Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda Agentlik deb ataladi), Oʻzbekiston Kasaba uyushmalari Federatsiyasi Kengashi hamda davlat va xoʻjalik boshqaruvi organlari sanatoriylarida oʻn kunlik sogʻlomlashtirish kursidan tekin oʻtish huquqiga ega. Urush va mehnat fronti faxriylari sogʻlomlashtiriladigan sanatoriylar roʻyxati Agentlik, Oʻzbekiston Kasaba uyushmalari Federatsiyasi Kengashi va “Nuroniy” jamgʻarmasi tomonidan belgilanadi hamda har yili 1-oktabrgacha boʻlgan muddatda Oʻzbekiston Respublikasining Bosh vaziriga tasdiqlash uchun kiritiladi. Bunda Agentlik tizimidagi sanatoriylar roʻyxati Agentlik direktori tomonidan tasdiqlanadi. 3. 1-guruh nogironligi boʻlgan urush va mehnat fronti faxriylari bir nafar kuzatuvchi shaxs uchun qoʻshimcha tekin yoʻllanma olish huquqiga ega. Urush va mehnat fronti faxriylarining boshqa toifalari ushbu sanatoriyda boʻsh oʻrin mavjud boʻlgan taqdirda kuzatuvchi shaxs uchun toʻlov asosida qoʻshimcha yoʻllanma olish huquqiga ega. 4. Urush va mehnat fronti faxriylarini sanatoriylarda sogʻlomlashtirish Oʻzbekiston Respublikasi Vazirlar Mahkamasi tomonidan tasdiqlanadigan Yoʻllanmalarni taqsimlash rejasiga muvofiq amalga oshiriladi. 5. Oʻzbekiston Kasaba uyushmalari Federatsiyasi Kengashi hamda davlat va xoʻjalik boshqaruvi organlari oʻzlariga qarashli sanatoriylarda, urush va mehnat fronti faxriylarini sogʻlomlashtirish uchun oʻrinlar soni parametrlaridan kelib chiqqan holda, oʻrinlar fondi (kvotasi)ning 15 foizidan kam boʻlmagan miqdorda joy ajratadilar. 6. Iqtisodiyot va moliya vazirligi huzuridagi budjetdan tashqari Pensiya jamgʻarmasining tuman (shahar) boʻlimlari har yili 1-sentabrgacha boʻlgan muddatda tuman (shahar) tibbiyot birlashmalariga urush va mehnat faxriylari roʻyxatlarini taqdim etadilar. 7. Tuman (shahar) tibbiyot birlashmalari har yili urush va mehnat faxriylari roʻyxatlari olingandan keyin oʻn kun muddatda roʻyxatlarni urush va mehnat faxriylari yashaydigan joydagi tibbiyot muassasalariga yetkazadilar. 8. Tibbiyot muassasalari tuman (shahar) tibbiyot birlashmalari tomonidan taqdim etilgan urush va mehnat faxriylari roʻyxatlari boʻyicha har yili 15-oktabrgacha boʻlgan muddatda urush va mehnat faxriylarini majburiy dispanserizatsiyadan oʻtkazadilar, uning natijalariga koʻra sanatoriyda sogʻlomlashtirishning zarur yoʻnalishi aniqlanadi. 9. Urush va mehnat fronti faxriysini dispanserizatsiyadan oʻtkazish natijalari asosida uning tibbiy kartasida sanatoriyda sogʻlomlashtirishning zarur yoʻnalishi va zid koʻrsatmalar (ular mavjud boʻlganda) koʻrsatilgan holda tegishli yozuv qayd etiladi. 10. Tibbiy kartadagi yozuv asosida tibbiyot muassasasi urush va mehnat fronti faxriysiga belgilangan shakldagi sanatoriy-kurort kartasi rasmiylashtiriladi, ushbu karta rasmiylashtirilgan kundan boshlab ikki oy mobaynida amal qiladi va yoʻllanma olish uchun asos hisoblanadi. Zaruriyat boʻlganda, urush va mehnat fronti faxriysining salomatligi oʻzgargan taqdirda sanatoriy-kurort kartasiga oʻzgartirishlar kiritilishi mumkin. 11. Tibbiyot muassasalari har yili 20-oktabrgacha boʻlgan muddatda dispanserizatsiyadan oʻtgan urush va mehnat fronti faxriylarining roʻyxatini sogʻlomlashtirishning talab qilinadigan yoʻnalishini va tavsiya etilayotgan muddatini koʻrsatgan holda tuzadilar, roʻyxatni tuman (shahar) “Inson” ijtimoiy xizmatlarni koʻrsatish markazlariga (keyingi oʻrinlarda Markazlar deb ataladi) taqdim etadilar. 12. Tibbiyot muassasasi rahbari urush va mehnat fronti faxriylarini dispanserizatsiyadan oʻtkazishning belgilangan muddatlari taʼminlanishi uchun, shuningdek tibbiyot va sanatoriy-kurort kartasida sogʻlomlashtirishning zarur yoʻnalishi toʻgʻrisidagi yozuvlarning toʻgʻriligi va ularning faxriyning salomatligi holatiga mos kelishi uchun shaxsan javob beradi. 13. Sanatoriyga yoʻllanma olish uchun urush va mehnat fronti faxriylari Markazga quyidagi hujjatlarni taqdim etadilar: ushbu Nizomga 1-ilovaga muvofiq shakl boʻyicha ariza; urush faxriysi guvohnomasi yoki 1941 — 1945-yillarda mehnat frontida qatnashganlik toʻgʻrisidagi hujjat nusxasi; sogʻlomlashtirishning tavsiya etilgan yoʻnalishi va mavjud zid koʻrsatmalar yozilgan sanatoriy-kurort kartasi. I guruhiga kiruvchi urush va mehnat fronti faxriylari arizasida oʻzlariga hamrohlik qiluvchi shaxsning ismi-sharifi hamda shaxsini tasdiqlovchi hujjat raqami va berilgan muddatini koʻrsatadilar. Taqdim etilgan hujjatlar ushbu Nizomga 2-ilovaga muvofiq shakl boʻyicha Arizalarni roʻyxatdan oʻtkazish daftarida roʻyxatdan oʻtkaziladi. 14. Markazlar zarur boʻlgan yoʻnalish, sanatoriyning nomi va sogʻliqni tiklash uchun oʻzi xohlagan muddat koʻrsatilgan holda ariza bergan shaxslar roʻyxatlarini shakllantiradilar, ularni tuman (shahar) mahalla va nuroniylarni qoʻllab-quvvatlash boʻlimlarida kelishadilar hamda yoʻllanmalar ajratish yuzasidan har yili 15-noyabrgacha boʻlgan muddatda Agentlikka buyurtmanoma taqdim etadilar. 15. Yoʻllanmalar tushganda Markaz uch kun muddatda bu haqda urush va mehnat fronti faxriylarini xabardor qiladi va sogʻlomlashtirish uchun yoʻllanmalarni rasmiylashtiradi. 16. Tushgan yoʻllanmalarni tegishli sanatoriylarga rasmiylashtirish urush va mehnat fronti faxriysining familiyasi, ismi, otasining ismi, muhr bilan tasdiqlangan yoʻllanmani bergan muassasa nomi koʻrsatilgan holda Markazlar tomonidan amalga oshiriladi. Markazlar yoʻllanmalarning urush va mehnat fronti faxriylarining yashash joyiga yetkazilishini taʼminlaydilar. 17. Yoʻllanma unda koʻrsatilgan muddatda haqiqiy hisoblanadi. Urush va mehnat fronti faxriysi salomatligining holatiga yoki boshqa asosli sabablarga koʻra yoʻllanmadan belgilangan muddatda foydalanish imkoniyatiga ega boʻlmagan taqdirda, yoʻllanmada koʻrsatilgan sanatoriyga kelish muddatidan kamida 15 kundan kech boʻlmagan muddatda bu haqda, faxriyning istagini hisobga olgan holda, yoʻllanmaning amal qilish muddatini keyingi chorakdan oldin boʻlmagan muddatga koʻchirish toʻgʻrisida Markazga xabar berishi shart. Yoʻllanmada koʻrsatilgan muddatlarni kalendar yil mobaynida ikki martadan ortiq koʻchirishga yoʻl qoʻyilmaydi. Boshqa hollarda ushbu yil uchun yoʻllanma foydalanilgan hisoblanadi. 18. Sanatoriyda sogʻlomlashtirishdan ixtiyoriy ravishda voz kechilganda yoʻllanma navbatlilik tartibida boshqa urush va mehnat fronti faxriysiga rasmiylashtirilishi mumkin. 19. Har bir sanatoriy boʻyicha urush va mehnat fronti faxriylarini sogʻlomlashtirish uchun oylarga taqsimlagan va ajratilgan oʻrinlar soni koʻrsatilgan holda yoʻllanmalarni taqsimlash rejasi har yili 1-dekabrgacha boʻlgan muddatda Agentlik tomonidan Sogʻliqni saqlash vazirligining Davolash-profilaktik yordamni tashkil etish bosh boshqarmasi, Oʻzbekiston Kasaba uyushmalari Federatsiyasi Kengashining Sanatoriya-kurort boshqarmasi bilan birgalikda ishlab chiqiladi hamda “Nuroniy” jamgʻarmasi raisi, Oʻzbekiston Kasaba uyushmalari Federatsiyasi Kengashi Raisi, Oʻzbekiston Respublikasi Sogʻliqni saqlash vaziri bilan kelishilgandan keyin Oʻzbekiston Respublikasining Bosh vaziri tomonidan tasdiqlash uchun Vazirlar Mahkamasiga yuboriladi, Agentlik tizimidagi sanatoriylar roʻyxati Agentlik direktori tomonidan tasdiqlanishi bundan mustasno. 20. Yoʻllanmalarni taqsimlashning tasdiqlangan rejasiga muvofiq Agentlik, idoraviy mansubligidan qatʼi nazar, kelgusi kalendar yil uchun oʻrinlar ajratishning oylar boʻyicha rejasini sanatoriylarga yetkazadi. 21. Zarurat boʻlganda, yil mobaynida Yoʻllanmalarni taqsimlash asosli sabablardan (tibbiy koʻrsatkichlar, urush va mehnat fronti faxriylarining rad etishi va shu kabilardan) kelib chiqqan holda oʻzgartirishlar kiritilishi mumkin. Oʻzgartirishlar Agentlik tomonidan “Nuroniy” jamgʻarmasi bilan kelishilgan holda kiritiladi. Ushbu holatda Agentlik har chorak oxirgi oyining 25-sanasigacha boʻlgan muddatda kelgusi chorak uchun oʻrinlar ajratishning tuzatishlar kiritilgan parametrlarini sanatoriylarga yetkazadi. 22. Yoʻllanmalarni taqsimlashning tasdiqlangan yillik rejasiga muvofiq Agentlik har qaysi yilning birinchi oʻn kunligidan kechikmay Oʻzbekiston Kasaba uyushmalari Federatsiyasi Kengashining, davlat va xoʻjalik boshqaruvi organlarining sanatoriylari bilan keyingi yil uchun urush va mehnat fronti faxriylarini sogʻlomlashtirish yuzasidan shartnomalar tuzadi, ularda urush va mehnat fronti faxriylari uchun beriladigan oʻrinlar soni hamda sogʻlomlashtirish qiymati koʻrsatiladi. Urush va mehnat fronti faxriylarini sogʻlomlashtirish yuzasidan shartnomalar tanlov savdolari oʻtkazilmasdan tuziladi. 23. Yoʻllanmalarni taqsimlash rejasiga va sanatoriylar bilan tuzilgan shartnomalarga muvofiq sanatoriylar urush va mehnat fronti faxriylarini qabul qilishni taʼminlaydilar. 24. Yoʻllanmalarni ajratish Agentlik tomonidan, Markazlar shakllantirgan buyurtmanomalarga muvofiq amalga oshiriladi. Yoʻllanmalar asosan urush va mehnat fronti faxriylari yashaydigan mintaqada joylashgan sanatoriylarga ajratiladi. Ushbu mintaqada talab qilinadigan sogʻlomlashtirish yoʻnalishidagi sanatoriy mavjud boʻlmagan taqdirda yoki boʻsh oʻrinlar mavjud boʻlmaganda yoʻllanmalar respublika mintaqalaridagi eng yaqin joylashgan tegishli sogʻlomlashtirish yoʻnalishidagi sanatoriylarga, ularda oʻrinlar mavjudligidan kelib chiqqan holda ajratilishi mumkin; Ajratilgan yoʻllanmalar sanatoriyga yetib kelishning belgilangan sanasigacha bir oydan kech boʻlmagan muddatda bevosita urush va mehnat fronti faxriysiga yoki uning qonuniy vakiliga berish uchun Markazga yuboriladi. Agentlik berilgan yoʻllanmalar reyestrini yuritadi. 25. Urush va mehnat fronti faxriysiga ajratilgan yoʻllanma uning sanatoriyda sogʻlomlashtirish vaqtiga doir talablariga muvofiq boʻlmagan taqdirda boshqa sanatoriyga yoʻllanma ajratish yoki sogʻlomlashtirish muddatini koʻchirish masalasi, uning talablarini qondirish imkoniyati mavjudligini hisobga olgan holda, yakka tartibda hal etiladi. Ushbu masalalarni hal etish uchun hokimlikning, mahalla va nuroniylarni qoʻllab-quvvatlash boʻlimining, tuman (shahar) tibbiyot birlashmasining vakili hamda Markazning boshligʻi ishtirokida Komissiya tuziladi. 26. Sanatoriylarning rahbarlari tuzilgan shartnomaga muvofiq oʻrinlarning zarur miqdorda boʻlishini taʼminlash yuzasidan shaxsan javob beradilar. Sanatoriy urush va mehnat fronti faxriylarini qabul qilishni hamda yoʻllanmada koʻrsatilgan muddatlarda sogʻlomlashtirish uchun oʻrin berishni rad etgan taqdirda urush va mehnat fronti faxriysi yaqin joydagi Markazga darhol murojaat qiladi, boʻlim vakili murojaat qilingan kundan boshlab bir kundan kechikmay rad etishning holatlarini aniqlash va qabul qilish masalasini koʻrish uchun sanatoriyga boradi. Quyidagi holatlarda sanatoriy urush va mehnat fronti faxriylarini qabul qilishni hamda yoʻllanmada koʻrsatilgan muddatlarda sogʻlomlashtirish uchun oʻrin berishni rad etishi mumkin: I guruh nogironligi boʻlgan urush va mehnat fronti faxriylari kuzatuvchi shaxs uchun qoʻshimcha tekin yoʻllanma olmasdan kelganida; urush va mehnat fronti faxriysini tibbiy kartasida sanatoriyda sogʻlomlashtirishning zarur yoʻnalishi va zid koʻrsatmalar qayd etilmaganida; tibbiy kartadagi yozuv asosida tibbiyot muassasasi urush va mehnat fronti faxriysiga belgilangan shakldagi sanatoriy-kurort kartasi rasmiylashtirilmaganida; rasmiylashtirilgan sanatoriy-kurort kartasining amal qilish muddati ikki oydan oʻtib ketganda; Yoʻllanmada koʻrsatilgan muddatlarni kalendar yil mobaynida ikki martadan ortiq koʻchirilganda; yoʻllanmada boshqa shaxs koʻrsatilganda; qabul qilish vaqtida atrofdagilar uchun xavfli boʻlgan qoʻpol va xulqiy buzilishlar, ruhiy kasalliklar, yuqumli teri va soch kasalliklari, oʻtkir yuqumli kasalliklar, sanatoriyga bitta yoʻllanma bilan ikkita va undan ortiq kishi kelganda; sanatoriylarga qabul qilish chogʻida yuqori harorat yoki noaniq etiologiyali toshma aniqlanganda; yoʻllanma varaqasining ustunlari toʻliq toʻldirilmaganda, ularni berishga masʼul boʻlgan shaxsning imzosi va tashkilotning muhri bilan tasdiqlanmaganda. 27. Oʻzbekiston Kasaba uyushmalari Federatsiyasi Kengashi, davlat va xoʻjalik boshqaruvi organlari sanatoriylarida urush va mehnat fronti faxriylarini sogʻlomlashtirishga xarajatlarni moliyalashtirish Agentlik xarajatlarining belgilangan tartibda roʻyxatdan oʻtkazilgan smetasida yoʻllanmalar uchun toʻlovga har yili maqsadli tartibda nazarda tutiladigan budjet mablagʻlari hisobiga amalga oshiriladi. Agentlik sanatoriylarida urush va mehnat fronti faxriylarini sogʻlomlashtirish ular taʼminoti uchun har yili nazarda tutiladigan budjet mablagʻlari doirasida amalga oshiriladi. 28. Sanatoriylarda 10 kunlik sogʻlomlashtirish yoʻllanmalari qiymatini toʻlash uchun kalendar yildagi xarajatlarning cheklangan miqdori har yili 10-noyabrgacha boʻlgan muddatda, Oʻzbekiston Respublikasi Vazirlar Mahkamasi tomonidan ushbu Nizomning 2-bandiga muvofiq tasdiqlanadigan roʻyxatga kiritilgan sanatoriylarda sogʻlomlashtirish uchun yoʻllanmalarning oʻrtacha qiymatidan kelib chiqqan holda, Oʻzbekiston Respublikasi Iqtisodiyot va moliya vazirligi tomonidan belgilanadi. 29. Agentlik: 10-oktabrgacha boʻlgan muddatda — kelgusi yil uchun 10 kunlik sogʻlomlashtirish yoʻllanmalarining qiymati va oʻrinlarning umumiy soni, shu jumladan urush va mehnat fronti faxriylarini sogʻlomlashtirish uchun ajratiladigan yoʻllanmalar qiymati toʻgʻrisida takliflar olish uchun Oʻzbekiston Kasaba uyushmalari Federatsiyasi Kengashining, davlat va xoʻjalik boshqaruvi organlarining sanatoriylariga talabnoma yuboradi; 1-noyabrgacha boʻlgan muddatda — olingan maʼlumotlarni sanatoriylarda 10 kunlik sogʻlomlashtirish yoʻllanmalari qiymatini toʻlash xarajatlarining cheklangan miqdorini aniqlash uchun Oʻzbekiston Respublikasi Iqtisodiyot va moliya vazirligiga yuboradi; 10 kunlik sogʻlomlashtirish yoʻllanmalarining qiymati toʻgʻrisida sanatoriylardan olingan takliflardan kelib chiqqan holda, ularni toʻlash uchun xarajatlarning tasdiqlangan cheklangan miqdori, shuningdek urush va mehnat fronti faxriylarining kutilayotgan soni hamda kelgusi yil uchun ajratiladigan budjet mablagʻlarining prognoz hajmlari asosida, Oʻzbekiston Kasaba uyushmalari Federatsiyasi Kengashining, davlat va xoʻjalik boshqaruvi organlarining sanatoriylari bilan shartnomalar tuzadi; moliya yili boshida, qonunchilikda nazarda tutilgan tartibda, ushbu kalendar yil uchun shartnomalar summasining 15 foizi miqdorida oldindan toʻlovni amalga oshiradi. 30. Urush va mehnat fronti faxriylari sogʻlomlashtirilgan Oʻzbekiston Kasaba uyushmalari Federatsiyasi Kengashining, davlat va xoʻjalik boshqaruvi organlari sanatoriylari har oyda Agentlikka ular asosida amalda foydalanilgan yoʻllanmalardan (amalda foydalanilgan kunlar sonidan qatʼi nazar) kelib chiqib, toʻlangan avansni hisobga olgan holda uzil-kesil hisob-kitoblar amalga oshiriladigan bajarilgan ishlar dalolatnomalarini va oʻzaro hisob-kitoblarni taqqoslash dalolatnomalarini taqdim etadilar. 31. Yoʻllanmadan faqat unda koʻrsatilgan shaxs foydalanishi mumkin. Yoʻllanmaning boshqa shaxsga berilishiga yoʻl qoʻyilmaydi. 32. Sanatoriyga kelgan urush va mehnat fronti faxriylarida sogʻliqni saqlash muassasasi tomonidan berilgan sanatoriy-kurort kartasi (tibbiy xulosa) va yoʻllanma boʻlishi kerak. 33. Urush va mehnat fronti faxriylari standart tartib raqamlari bilan taʼminlanadilar. Urush va mehnat faxriylarini kuzatib keluvchi shaxslarga, qoidaga koʻra, faxriy joylashgan palatada joy beriladi. 34. Urush va mehnat fronti faxriylari sanatoriyning davolovchi shifokori tayinlagan barcha zarur tibbiy muolajalar bilan birinchi navbatda taʼminlanadilar. 35. Urush va mehnat fronti faxriysining sanatoriyda boʻlishi tugagach muassasa rahbari Agentlikka yoʻllanmaning qaytish (yirtma) talonini joʻnatadi, unda urush va mehnat fronti faxriysining ushbu sanatoriyda haqiqatda boʻlgan davri koʻrsatiladi. 36. Ajratiladigan oʻrinlarning talab qilingan miqdorda boʻlishini, sanatoriylarda urush va mehnat fronti faxriylari uchun sogʻlomlashtirishning zarur darajadagi sifatini va qulay shart-sharoitlarni taʼminlash maqsadida Oʻzbekiston Respublikasi Sogʻliqni saqlash vazirligi “Nuroniy” jamgʻarmasi bilan birgalikda har yili kamida bir marta sanatoriylarni ajratilgan oʻrinlari sonining va sifat parametrlarining urush va mehnat fronti faxriylarini sogʻlomlashtirish boʻyicha belgilangan talablarga muvofiqligi yuzasidan tekshiruvni amalga oshiradi, bunda ularning gerontologik xususiyatlarini hisobga oladi va Oʻzbekiston Respublikasi Iqtisodiyot va moliya vazirligiga hamda Agentlikka tegishli xulosani taqdim etadi. 37. Sanatoriylar tomonidan urush va mehnat fronti faxriylarini sogʻlomlashtirish uchun joylarning Yoʻllanmalarni taqsimlashning tasdiqlangan rejasiga muvofiq ajratilganligi yuzasidan javobgarlik Oʻzbekiston Kasaba uyushmalari Federatsiyasi Kengashi hamda ushbu sanatoriylar oʻzlarining tasarrufida boʻlgan davlat va xoʻjalik boshqaruvi organlari rahbarlariga yuklanadi. Sanatoriylar rahbarlari Agentlikka taqdim etiladigan maʼlumotlarning ishonchliligi va asoslanganligi, shuningdek koʻrsatiladigan xizmatlar sifati uchun Oʻzbekiston Respublikasining qonunchiligiga muvofiq javob beradilar. 38. Yoʻllanmalar Agentlik tomonidan bosmaxona usulida bosilgan, tartib raqamiga ega boʻlgan maxsus blankalarda tayyorlanadi, ular “1941 — 1945-yillardagi urush va mehnat fronti faxriylari uchun yoʻllanma” soʻzlari yozilgan tegishli shtamp bilan tasdiqlanadi hamda ularda qaytarma (yirtma) talon boʻladi. 39. Urush va mehnat fronti faxriylariga berilgan va ular tomonidan foydalanilgan yoʻllanmalar hisobi Markazlar tomonidan yuritiladi. 40. Markazlar yoʻllanmalarning oʻz vaqtida va maqsadli berilishini, shuningdek ularni berishda navbatlilikka rioya etilishini taʼminlaydilar. 41. Ushbu Nizomga rioya etilishini nazorat qilish Agentlik, Iqtisodiyot va moliya vazirligiga, Sogʻliqni saqlash vazirligiga, hamda “Nuroniy” jamgʻarmasiga yuklanadi. T/r F.I.O. Urush va mehnat fronti faxriysi-ning toifasi Doimiy yashash joyi Tibbiy maʼlumot-nomaning tartib raqami va sanasi, shuningdek tibbiy maʼlumotnomani bergan muassasaning nomi Tibbiy maʼlumotnomada koʻrsatilgan sanatoriyning nomi Sanatoriyning nomi, tartib raqami, sanasi, yoʻllanmaning muddati Yoʻllanmani bergan masʼul xodimning imzosi va F.I.O. Yoʻllanmani olgan urush va mehnat fronti faxriysining imzosi Sanatoriyga kelish kuni Sanatoriydan ketish kuni BosqichlarSubyektlarTadbirlarMuddatlar1-bosqichBudjetdan tashqari Pensiya jamgʻarmasi,Sogʻliqni saqlash vazirligi1. Budjetdan tashqari Pensiya jamgʻarmasining tuman (shahar) boʻlimlari urush va mehnat fronti faxriylari roʻyxatlarini tuman (shahar) tibbiyot birlashmalariga taqdim etadilar.har yili 1-sentabrgacha2. Tuman (shahar) tibbiyot birlashmalari urush va mehnat fronti faxriylari roʻyxatlarini faxriylarning turar joylaridagi tibbiyot muassasalariga yetkazadilar.har yili 10-sentabrgacha3. Tibbiyot muassasalari urush va mehnat fronti faxriylarini majburiy dispanserizatsiyadan oʻtkazadilar va sanatoriyda sogʻlomlashtirishning talab qilingan yoʻnalishini belgilaydilar.har yili 15-oktabrgacha4. Tibbiyot muassasalari koʻrsatmalar boʻyicha sanatoriy-kurort kartasini beradilar.har yili belgilangan muddatlarda2-bosqich“Inson” ijtimoiy xizmatlarni koʻrsatish markazlariUrush va mehnat fronti faxriylarining istaklarini hisobga olgan holda, har chorakda ariza bergan shaxslar roʻyxatini shakllantiradilar, roʻyxatda sanatoriyning zarur yoʻnalishi, nomi va sogʻlomlashtirishning istalgan muddati koʻrsatiladi, u tuman (shahar) mahalla va nuroniylarni qoʻllab-quvvatlash boʻlimlarida kelishiladi hamda Agentlikka yuboradilar.har chorakda, chorak oxirgi oyining 15-kunigacha boʻlgan muddatda3-bosqichUrush va mehnat fronti faxriylari1.Urush va mehnat fronti faxriylari sanatoriy-sogʻlomlashtirish muassasasiga yoʻllanma olish uchun belgilangan shakldagi ariza bilan Markazga murojaat qiladilar.2. Arizada sanatoriy-sogʻlomlashtirish muassasasiga borishning istalgan sanasi (davri) koʻrsatiladi.yilda 1-marta4-bosqichAgentlikSogʻliqni saqlash vazirligining va Oʻzbekiston Kasaba uyushmalari Federatsiyasi Kengashining tegishli boshqarmalari bilan birgalikda yoʻllanmalarni taqsimlash rejasini ishlab chiqadi va keyinchalik Vazirlar Mahkamasiga tasdiqlash uchun kiritadi.25-noyabrgacha5-bosqichAgentlik1. Oʻzbekiston Respublikasining Bosh vaziri tasdiqlashi uchun belgilangan tartibda kelishilgan yoʻllanmalarni taqsimlash rejasini Vazirlar Mahkamasiga kiritadi.1-dekabrgacha2. Keyingi kalendarʼ yil uchun yoʻllanmalarni taqsimlash rejasini Oʻzbekiston Kasaba uyushmalari Federatsiyasi Kengashining, davlat va xoʻjalik boshqaruvi organlarining sanatoriylariga yetkazadi.Tasdiqlangandan keyin6-bosqichIqtisodiyot va moliya vazirligi1. 10 kunlik sogʻlomlashtirish uchun xarajatlarning cheklangan miqdorini belgilaydi.10-noyabrgacha2. Sanatoriy-sogʻlomlashtirish muassasalariga yoʻllanmalar uchun toʻlashga mablagʻlarni nazarda tutadi va Agentlik xarajatlari smetasini tasdiqlaydi.10-yanvargacha3. Yoʻllanmalarni taqsimlash rejasiga muvofiq Gʻaznachilikdagi Agentlik hisobvaragʻiga zarur mablagʻlarni oʻtkazadi.har chorakda7-bosqichAgentlik1. Oʻzbekiston Kasaba uyushmalari Federatsiyasi Kengashining, davlat va xoʻjalik boshqaruvi organlari sanatoriylari bilan shartnomalar tuzadi va shartnomalar summasining 15 foizi miqdorida oldindan toʻlovni amalga oshiradi.2. Markazlarning buyurtmanomalariga muvofiq yoʻllanmalarni ajratadi.har yili belgilangan muddatlarda8-bosqichMarkazlar1. Yoʻllanmalar tushgan taqdirda, bu haqida urush va mehnat fronti faxriylariga xabar beradi va sogʻlomlashtirishga yoʻllanmalarni rasmiylashtiradilar.3 kun muddatda2. Rasmiylashtirilgandan keyin yoʻllanmalarni urush va mehnat fronti faxriysi yashash joyiga yetkazib beradilar.Sogʻlomlashtirish muddati boshlanishidan 20 kun oldin9-bosqichSanatoriy-sogʻlomlashtirish muassasalari1. Shartnomaga muvofiq urush va mehnat fronti faxriylarini sogʻlomlashtirish uchun oʻrinlarning zarur miqdorda ajratilishini taʼminlaydilar.har oyda2. Urush va mehnat fronti faxriylarini, sanatoriy-sogʻlomlashtirish muassasasi shifokori tayinlangan barcha zarur tibbiy muolajalar bilan birinchi oʻrinda taʼminlaydilar (ular uchun qulay paytda).yoʻllanmani amal qilish davrida3. Yoʻllanma muddati tugagach, sanatoriy-sogʻlomlashtirish muassasalari Agentlikka yoʻllanmaning qaytarma (yirtma) talonini yuboradilar.muassasadan ketgandan keyin 5 kun muddatda10-bosqichAgentlikTaqqoslov oʻtkazadi va sanatoriyga yoʻllanmalar qiymatining toʻliq toʻlovini, oldindan toʻlovni hisobga olgan holda amalga oshiradi (yoʻllanmadan foydalanganlik holati tasdiqlanganda).har chorakda